Hy sê in die nege maande wat die organisasie Pierre en Yolande probeer opspoor het, is die organisasie deur talle “leiers” genader wat, vir ŉ aansienlike fooitjie, glo sou aandui wie die ontvoerders is, waar die Korkies aangehou word en hoe hulle vrylating onderhandel kan word. “Almal van hulle was vals,” het Sooliman gesê. “Ons hoop nie ons het nou ŉ soortgelyke situasie nie.”
Die bemiddelaar het Saterdag glo aan die nuusagentskap Agence France-Presse (AFP) gesê dat Korkie steeds leef en dat die vooruitsig van sy teregstelling uitgesluit is. Hy het glo aan die agentskap gesê hy is in kontak met die ontvoerders en dat die situasie steeds delikaat is. “Hulle kan nie die gyselaar sonder ŉ losprys bevry nie. Indien die Suid-Afrikaanse owerhede aandui dat hulle bereid is om op die ontvoerders se eise te reageer, dan kan ons versoek dat die sperdatum uitgestel word,” het die bemiddelaar gesê.
Zaydon se storie het gou oor sosiale netwerke versprei, en talle mense van regoor die wêreld het vir “Spiderman” en sy ouers, Madelein en Christo, gebid.
“Ons het vanoggend die hartseer nuus ontvang dat hy vandag oorlede is. Hy het nou nie meer pyn nie,” het ŉ emosionele Du Plooy gesê.